text: [{"text_idx": "#000001", "text": "Rahat Indori is an Urdu language poet and bollywood lyricist. He is well known for his boldness and the style he adopts at his Mushairas.\nRahat Indore used to work at Indore University as a pedagogist. We have collected a huge amount of Rahat indori poetry and will be uploading them all on ."}, {"text_idx": "#000002", "text": "Raaz jo kuch hon, isharon main bata bhi dena.."}, {"text_idx": "#000005", "text": "Teri har baat mohabbat main gawara kar ke.."}, {"text_idx": "#000006", "text": "Teri har baat mohabbat main gawara kar ke,\nDil ke bazar main bethe hain khasara kar ke,"}, {"text_idx": "#000010", "text": "Main woh daryaa hoon ke har boond bhanwar hai jis ki,\nTum ne acha hi kiya mujh se kinara kar ke,"}, {"text_idx": "#000012", "text": "Hamare paaon ka kanta humeen se nikle ga.."}, {"text_idx": "#000013", "text": "Na humsafar na kisi humnasheen se nikle ga,\nHamare paaon ka kanta humeen se nikle ga,"}, {"text_idx": "#000014", "text": "Main janta tha ke zehreela saanp ban kar,\nTera khuloos meri aasteen se nikle ga,"}, {"text_idx": "#000015", "text": "Isi gali main woh bhooka faqeer rehta tha,\nTalash keejiye khazana yahin se nikle ga,"}, {"text_idx": "#000016", "text": "Buzurg kehte thay ik waqt aye ga jis din,\nJahan pe doobe ga suraj wahin se nikle ga,"}, {"text_idx": "#000020", "text": "Bulati hai magar jaane ka nayin,\nYeh duniya hai idhar jaane ka nayin,"}, {"text_idx": "#000021", "text": "Mere bete kisi se ishq kar,\nMagar hadh se guzar jaane ka nayin,"}, {"text_idx": "#000022", "text": "Chalak jaane ka, bhar jaane ka nayin,"}, {"text_idx": "#000023", "text": "Sitaare noch kar le jaon ga,\nMain khaali hath ghar jaane ka nayin,"}, {"text_idx": "#000024", "text": "Woh gardan naapta hai, naap le,\nMagar zalim se ddar jaane ka nayin.."}, {"text_idx": "#000025", "text": "Iraada tha ke main kuch dair tufaan ka maza leta.."}, {"text_idx": "#000026", "text": "Iraada tha ke main kuch dair tufaan ka maza leta,\nMagar bechaare darya ko utar jaane ki jaldi thi.."}, {"text_idx": "#000028", "text": "Main laakh keh doon ke aakaash hoon zameen hoon main.."}, {"text_idx": "#000029", "text": "Main laakh keh doon ke aakaash hoon zameen hoon main,\nMagar ussay to khabar hai ke kuch nahin hoon main,"}, {"text_idx": "#000030", "text": "Ajeeb log hain meri talaash mei mujh ko,\nWahan pe dhoond rahe hain jahaan nahin hoon main,"}, {"text_idx": "#000031", "text": "Main aayinon se to maayuus laut aaya tha,\nMagar kissi ne bataaya bohat haseen hoon main,"}, {"text_idx": "#000032", "text": "Woh zaray zaray mei maujood hai magar main bhi,\nKahin kahin hoon kahan hoon kahin nahin hoon main,"}, {"text_idx": "#000033", "text": "Woh ik kitaab jo mansuub tere naam se hai,\nUssi kitaab ke andar kahin kahin hoon main,"}, {"text_idx": "#000035", "text": "Yahin Hussain bhi guzre yahin yazeed bhi tha,\nHazaar rang mei duubi hui zameen hoon main,"}, {"text_idx": "#000036", "text": "Yeh buurrhi qabren tumhe kuch nahin bataayengi,\nMujhe talaash karo dosto yahin hoon main.."}, {"text_idx": "#000037", "text": "Jab kabhi phoolon ne khushbuu ki tijaarat ki hai.."}, {"text_idx": "#000038", "text": "Jab kabhi phoolon ne khushbuu ki tijaarat ki hai,\nPate pate ne havaaon se shikayat ki hai,"}, {"text_idx": "#000039", "text": "Yuun laga jaise koi itr fazaa mei ghul jaye,\nJab kisi bache ne quraan ki tilaawat ki hai,"}, {"text_idx": "#000040", "text": "Jaye-namaazon ki tarah noor mein ujlaayi sehar,\nRaat bhar jaise farishton ne ibaadat ki hai,"}, {"text_idx": "#000042", "text": "Mujhe tuufaan-e-havaadis se daraane walo,\nHaadson ne to mere haath pe baiyt ki hai,"}, {"text_idx": "#000043", "text": "Aaj ik daana-e-gandum ke bhi haqdaar nahin,\nHum ne sadiyon inhiin khaiton pe hukuumat ki hai,"}, {"text_idx": "#000044", "text": "Yeh zaruuri tha ke hum dekhte qilon ke jalaal,\nUmr bhar hum ne mazaaron ki ziyaarat ki hai.."}, {"text_idx": "#000045", "text": "Jaa ke yeh keh de koi sholon se chingaari se.."}, {"text_idx": "#000046", "text": "Jaa ke yeh keh de koi sholon se chingaari se,\nPhool is baar khile hain barri tayaari se,"}, {"text_idx": "#000047", "text": "Apni har saans ko nilaam kiya hai maine,\nLog aasaan huye hain barri dushvaari se,"}, {"text_idx": "#000048", "text": "Zehn mein jab bhi tere khhat ki ibaarat chamkii,\nEk khushbuu si nikalne lagi almaari se,"}, {"text_idx": "#000049", "text": "Shehzaade se mulaqaat to na-mummkin hai,\nChaliye mil aatey hain chal kr kisi darbaari se,"}, {"text_idx": "#000050", "text": "Badshaahon se bhi phenke huye sikke na liye,\nHum ne khairaaat bhi maangi hai to khudaari se.."}, {"text_idx": "#000053", "text": "Isse samaan-e-safar jaan yeh jugnuu rakh le,\nRaah mein teergi ho gi mere aansuu rakh le,"}, {"text_idx": "#000054", "text": "Tuu jo chahe to tera jhoot bhi bik sakta hai,\nShart itni hai ke sone ki taraazuu rakh le,"}, {"text_idx": "#000055", "text": "Woh koi jism nahin hai ke usse chhuu bhi saken,\nHaan agar naam hi rakhna hai to khushbuu rakh le,"}, {"text_idx": "#000056", "text": "Tujh ko an-dekhii bulandi mei safar karna hai,\nEhtiyatan meri himmat mere baazuu rakh le,"}, {"text_idx": "#000059", "text": "Haath khaali hain tere sheher se jaate jaate.."}, {"text_idx": "#000061", "text": "Ab to har haath ka pathar humen pohanchta hai,\nUmr guzri hai tere shehehr mei aatey jaate,"}, {"text_idx": "#000062", "text": "Ab ke mayuus hua yaaron ko rukhsat kar ke,\nJaa rahe they to koi zakham lagaate jaate,"}, {"text_idx": "#000063", "text": "Reengne ki bhi ijaazat nahin hum ko warna,\nHum jidhar jaate naye phuul khilaate jaate,"}, {"text_idx": "#000064", "text": "Main to jalte huye sehraaon ka ik pathar tha,\nTum to dariyaa they meri pyaas bujhaate jaate,"}, {"text_idx": "#000065", "text": "Mujh ko rone ka saleeqa bhi nahin hai shayed,\nLog hanste hain mujhe dekh ke aatey jaate,"}]